Lopar

Lopar je općina u Primorsko-goranskoj županiji, na sjeverozapadnoj strani otoka Raba. U općini je samo jedno naselje - Lopar. Zemljopis Općina Lopar nalazi se na sjeveru otoka Raba, na izuzetno povoljnom geografsko-prometnom i geografsko-turističkom položaju u odnosu na europsko i domaće turističko tržište. Povoljne mikroklimatske prilike obilježava srednja godišnja temperatura od 14,9°C te godišnja količina oborina od 1108,8 mm, što je odlika prijelazne klime između maritimne i kontinentske. Zbog svojih geografskih i klimatoloških obilježja Lopar obiluje pješčanim plažama (Rajska plaža). Najbliže naselje je Supetarska Draga (4 km južno). Stanovništvo Prema popisu stanovnika iz 2001. godine općina Lopar imala je 1191 stanovnika (naselje je tada bilo u sastavu grada Raba). Lopar je sada zasebna samoupravna jedinica, a 2021. godine imao je 1107 stanovnika. Uprava Povijest Današnji Lopar nastao je kao naselje još od mlađega kamenog doba pa sve do 4. stoljeća pr. Kr. Tada na ovoj lokaciji nastaje starogrčka vojna utvrda, čiji ostatci i danas postoje. Lopar je jedno od najstarijih naselje na otoku Rabu koje je trebalo biti uređivano kao i grad Rab, no razvoj je naglo prekinut. Sveti Marin Od povijesnih osoba svakako je najvažniji Sveti Marin. Živio je u 3. i 4. stoljeću, a po zanimanju je bio kamenoklesar. Za vrijeme rimskoga cara Dioklecijana provosili su se progoni kršćana pa je Marin pobjegao s prijateljem u Rimini, gdje su se sklonili u pustinjačke spilje iznad luke. Sveti Gaudencije, riminski biskup, stupio je u kontakt s dvojicom Rabljana, krstio ih, kasnije zaredio za đakone i dao im imena Marin i Lav po dvojici mučenika (tal. Marino i Leo). Sv. Marin je mnoge obratio na kršćanstvo. Služio je kršćanima koji su bili na prisilnomu radu zbog svoje vjere. Jedna mentalno poremećena žena lažno je govorila da je s njim u braku, pa je otišao živjeti u spilju podno brda Monte Titano kao pustinjak. Umro je prirodnom smrću, a relikvije mu se čuvaju u bazilici nazvanoj po njemu. Zaštitnik je Republike San Marino, klesara, đakona i lažno optuženih ljudi. Talijani ga zovu san Mario, a Englezi saint Marinus. Poznat je u svijetu i pod imenima Marinao, Marinus od San Marina, Marinus Dalmatinac i Marinus od Dalmacije. Spomendan mu je 3. rujna, što je i državni praznik u San Marinu. Gospodarstvo Prirodno bogatstvo, bogata prošlost i kulturno-povijesno naslijeđe osnove su turističke djelatnosti. Razvojem turizma smanjen je udio poljoprivrednoga stanovništva, a povećan udio zaposlenih u uslužnim djelatnostima. Pod općinu Lopar pripada i industrijska zona Sorinj (samo u Loparu od cijelog otoka postoji industrijska zona) u kojoj se nalazi kamenolom, betonara i mjesto za otpad. Malo dalje od Sorinja nalazi se i vidikovac posvećen Hajduku koji gleda na naselje Supetarsku Dragu. Spomenici i znamenitosti U mjestu postoje dvije crkve: župna crkva sv. Ivana Krstitelja i zavjetna crkva Rođenja Blažene Djevice Marije. Crkva BDM svoj dan slavi 8. rujna, kada vjernici slave rođenje BDM. U mjestu je taj dan poznat kao „Mala Gospa” i to je dan proštenja. Obrazovanje Područna škola Ivana Rabljanina Lopar Kultura KUD San Marino Pjevački zbor Murtelice Šport MNK Lopar MNK Nevera MNK UVDR Malonogometni turnir za dan Male Gospe, božićni i uskrsni turnir U Loparu se nalazi športska dvorana, nasuprot područnoj školi. Izvori Vanjske poveznice Općina Lopar Turistička zajednica Lopara Arhivirana inačica izvorne stranice od 16. studenoga 2011. (Wayback Machine) (hrv.) (njem.) (engl.) (tal.) (mađ.)